Adler
        
         (bilmerke)
Store norske leksikon,Teknologi og industri,Transport,Bil,Bilmerker
Adler er et tidligere tysk bilmerke. Merket var en av de ledende i Tyskland frem til andre verdenskrig.
Historie Sykkel- og symaskinfabrikanten Heinrich Kleyer (1853–1932) laget sin første bil i 1889 etter fransk De Dion-lisens og grunnla en bilfabrikk i Frankfurt am Main i 1899. Produksjon av biler startet fra 1900.Bilfabrikken var en av de ledende i Tyskland helt opp til 1940. Fra 1932 leverte den også typer med forhjulsdrift, modellene Trumpf (over 25 500 produsert i 1932–1939) og Trumpf Junior (over 102 000 produsert i 1934–1941), begge levert både som to- og firedørs sedan, samt som toseters cabriolet, solgte bra. Adler hadde monteringsfabrikker i en rekke land, blant annet ble Trumpf Junior montert i Den Norske Automobilfabrikk, R. Hesselberg-Meyer A/S på Kambo i årene 1938–1939. Adler hadde ingen bilproduksjon etter andre verdenskrig, men lette motorsykler ble produsert frem til 1957. Les mer i Store norske leksikon bilens historie